Jättikavalluksesta Kreikassa tuomittu virkamies piileskeli vuosia munkkiluostareissa | Yle Uutiset | yle.fi
11.11.2014 klo 18.00päivitetty 11.11.2014 klo 20.17
Kreikan Athosvuorella sijaitsee lukuisia munkkiluostareita. Kuvassa ortodoksimunkit pitivät pääsiäisyön jumalanpalvelusta Athosvuorella huhtikuussa 2009.Nikitas Kotsiaris / EPA
Athosvuoren munkkiluostareissa noviisina palvellut mies on paljastunut jättikokoisesta huijauksesta tuomituksi virkamieheksi. Kirjanpitäjänä Ateenassa toiminut mies tuomittiin vuonna 2011 poissaolevana kolminkertaiseen elinkautiseen vankeuteen osallisuudesta yhdeksän miljoonan euron kavallukseen.
Kreikan poliisi pidätti 48-vuotiaan miehen tänään tiistaina itsehallinnollisen Athoksen keskuksessa Karyesissa.
Noviisi on luostarielämään tutustuva kokelas, joka ei vielä ole antanut luostarilupausta. Tyypillisesti noviisiaika kestää muutaman vuoden, mutta Kreikan poliisin mukaan mies oli ollut noviisina kaikkiaan kahdeksan vuotta eri puolilla Athosvuorta.
UlkomaatkavallusAthosvuoriKreikkakirjanpitäjätluostaritelinkautinen vankeusLuostarijärjestelmäAteenavirkamiehet